Γer imasiḥiyen n lqern amezwaru, anejmue mačči ţ-ţameɣra. Ţţilin deg-s ccnawi, tiẓilla akk-d leqraya d usefhem n kra n yefyar n Tira Iqedsen. (1 Ikurintiyen 14:26) D ayen i geţţilin daɣen tura deg inejmueen-nneɣ.
Nlemmed-ed seg Wedlis Iqedsen ayen i ɣ-iṣelḥen. Di taggara n smana, imasiḥiyen ţţemlilen di tjemmuyae-nsen bac ad ḥessen i yiwet n lxeṭba ireṣṣan ɣef Wedlis Iqedsen, i gtekken 30 ddqayeq. Lxeṭba-yagi teţwerri-d deg wacu i ṣelḥent Tira Iqedsen di tudert-nneɣ akk-d lweqt-nneɣ. Wid iḥeddṛen ţnadin-d deg wedlis-nsen iqedsen ifyar i d-iţţunefken. Mbeed lxeṭba-yagi, ieeggalen n tejmaet ţcaraken di tɣuri n “Lbeṛǧ n Teessast”. Taɣuri-yagi deg-s isteqsiyen iwumi ara d-ǧawben imeḥdaṛ. Teţţaṭṭaf ssaea, treṣṣa ɣef yiwen weḥric si tesɣunt yeţţusemman Lbeṛǧ n Teessast yeţwaxedmen i tɣuri. Teţeawan-aɣ a nṭebbeq imenzayen n Wedlis Iqedsen di temeict-nneɣ. Llant kteṛ n 110 000 n tjemmuyae di ddunit meṛṛa. Di mkul yiwet seg-sent qqaren aḥric-agi n Lbeṛǧ n Teessast.
Nḥeffeḍ amek ara nesselmed. Neţţemlil daɣen yiwet n tmeddit n wass di smana, deg yiwen n unejmue yebḍan ɣef tlata yeḥricen, yeţţusemman Tameict tamasiḥit d leqdic. Ahil-ines ireṣṣa ɣef wayen yellan di Tezmamt n unejmue n Temeict tamasiḥit d leqdic. Ahil-agi ibeddu s Twiztin n Wawal n Ṛebbi; lmeqsud-is d asenqed n weḥric seg Wedlis Iqedsen, i ɣran uqbel ieeggalen n tejmaet. Mbeed, deg weḥric Ḥṛec di leqdic, neţwali timeskanin i d-isseneaten amek ara nheddeṛ i wiyaḍ ɣef Wedlis Iqedsen. Yiwen uselmad a ɣ-d-yefk kra n lewṣayat akken a ɣ-ieiwen a nwennee leqraya-nneɣ d lhedṛa-nneɣ. (1 Timutawus 4:13) Γer taggara, aḥric yeţţusemman Tameict tamasiḥit yesskanay-ed amek ara nṭebbeq imenzayen n Wedlis Iqedsen di temeict-nneɣ n kul ass. Ţţilin deg-s yesteqsiyen iɣef ara d-ǧawben imeḥdaṛ, ara ɣ-ieiwnen a nefhem akteṛ Adlis Iqedsen.
kab_Latn kab_Latn kab_Latn